Document ID: 32004D0216

Odločba Komisije
z dne 1. marca 2004
o spremembah Direktive Sveta 82/894/EGS o prijavljanju živalskih bolezni v Skupnosti z vključitvijo nekaterih bolezni kopitarjev ter nekaterih bolezni čebel na seznam prijavljivih bolezni
(notificirano pod dokumentarno številko K(2004) 578)
(Besedilo velja za EGP)
(2004/216/EC)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Direktive Sveta 82/894/EGS z dne 21. decembra 1982 o prijavljanju živalskih bolezni v Skupnosti [1] in zlasti prve alinee člena 5(2) Direktive,
ob upoštevanju naslednjega:
(1) Skladno z Direktivo Sveta 90/426/EGS z dne 26. junija 1990 o pogojih zdravstvenega varstva živali za premike in uvoz kopitarjev iz tretjih držav [2] se konjska kuga, vezikularni stomatitis, smrkavost, spolna kuga konj, enzootični encefalomielitis kopitarjev vseh tipov, infekciozna anemija kopitarjev, steklina in vranični prisad opredelijo kot obvezno prijavljive bolezni.
(2) Priloga I k Direktivi Sveta 82/894/EGS, kjer so naštete bolezni, katerih pojav je treba prijaviti Komisiji in drugim državam članicam, vključuje v zvezi z boleznimi, ki zadevajo kopitarje, samo konjsko kugo in vezikularni stomatitis.
(3) Konjska kuga, vezikularni stomatitis, smrkavost, spolna kuga konj, infekciozna anemija kopitarjev in različni tipi enzootičnega encefalomielitisa kopitarjev so bolezni kopitarjev, ki jih navaja Mednarodni urad za kužne bolezni (OIE).
(4) Države članice OIE so obvezane, da prijavijo prvi pojav ali ponovni pojav navedene bolezni, če je bila država ali območje države prej obravnavano kot prostor brez te posamezne bolezni, ali pa ima bolezen lahko zoonotski vpliv in kadar ima lahko razširjanje bolezni posledice za mednarodno trgovino.
(5) Zdaj so konjska kuga, vezikularni stomatitis, smrkavost, spolna kuga konj ter večina tipov virusnega enzootičnega encefalomielitisa kopitarjev eksotične v Skupnosti. O infekciozni anemiji kopitarjev in nekaterih tipih enzootičnega encefalomielitisakopitarjev občasno poročajo v nekaterih delih Skupnosti.
(6) Mali panjski hrošč in pršica Tropilaelaps sta eksotična parazita, ki prizadeneta čebele in trenutno ni znanih primerov pojavljanja teh bolezni v Skupnosti. Če sta uvoženi, lahko uničujoče vplivata na zdravstveno stanje čebel in čebelarstvo, zaradi česar sta bili ti bolezni dodani na seznam prijavljivih bolezni v Skupnosti.
(7) Hitra prijava ter informacije o pojavu teh bolezni v Skupnosti sta bistveni za nadzor nastajajoče bolezni kakor tudi za premike in trgovino s kopitarji in čebelami, pri čemer je treba upoštevati tudi potencialni zoonotski vpliv nekaterih teh bolezni.
(8) S širitvijo Skupnosti in različnih okoljskih vplivov na vektorje prenašanja nekaterih zgoraj navedenih bolezni je stanje v Skupnosti v zvezi s temi boleznimi nagnjeno k spremembam.
(9) Zato je treba dodati smrkavost, spolno kugo konj, infekciozno anemijo kopitarjev, vse tipe enzootičnega encefalomielitisa kopitarjev, malega panjskega hrošča in pršico Tropilaelaps v Prilogo I Direktive Sveta 82/894/EGS in spremeniti Prilogo II k Direktivi Sveta 82/894/EGS z upoštevanjem načina gojenja čebel.
(10) Ukrepi, predvideni v tej odločbi, so v skladu z mnenjem Stalnega odbora za prehransko verigo in zdravstveno varstvo živali -
SPREJELA NASLEDNJO ODLOČBO:
Člen 1
Prilogi I in II k Direktivi 82/894/EGS se nadomestita z besedilom v Prilogi k tej odločbi.
Člen 2
Ta odločba se uporablja od 25. marca 2004.
Člen 3
Ta odločba je naslovljena na države članice.
V Bruslju, 1. marca 2004

Labels: 12
6